Përkujtohet 40 vjetori i misionit të hapësirës "Apollo 13"
Misioni "Apollo 13" vazhdon të tërheqë imagjinatën e njerëzve, të rinj e të moshuar
Astronautë veteranë të NASA-s u mblodhën në Chicago me rastin e 40 vjetorit të misionit Apollo 13. Megjithë një shpërthim katastrofal në vitin 1970, astronautët Jim Lovell, Fred Haise, dhe Jack Swigert u kthyen të sigurtë në tokë. Në festimet me rastin e këtij përvjetori morën pjesë disa astronautë në një kohë kur Presidenti Barak Obama ka në plan të shkurtojë fondet për programet e NASA-s për të shkuar përsëri në hënë, ndërkohë që synon të investojë në teknologji të tjera dhe në një raketë të madhe, që mund t’i çojë astronautët në hapësira më të largëta, por pa një destinacion të caktuar. Misioni "Apollo 13" ishte aq historik sa që vazhdon të tërheqë imagjinatën e njerëzve, të rinj e të moshuar. Më shumë se 500 veta mbushën një sallë në Chicago për të dëgjuar se si astronautët e NASA-s dhe kontrollorët e fluturimt kthyen me sukses në tokë misionin Apollo 13 në vitin 1970, pasi një shpërthim dëmtoi rëndë anijen hapsinore. Interesimi i vazhdueshëm tek misioni si dhe programi Apollo në përgjithësi nuk e habit Jim Lovell, njeriu që ndihmoi ta bënte Apollo 13 një "dështim të sukseshëm". .- thotë ai Zoti Lovell dhe astronautët Fred Haise dhe Jack Swigert u kthyen në tokë para 40 vjetësh ndërsa për Fred Haise ai ishte udhëtimi i fundit në hapësirë. .- thotë z.Haise Apollo 13 ishte fluturimi i fundit edhe për astronautin Lovell. Ai është i shqetësuar rreth fokusit të NASA-s.Lovell thotë: Zoti Lovell bashkë me astronautin Neil Armstrong, si dhe Eugene Cernan, njeriu i fundit që shkeli në Hënë, i dërguan kohët e fundit një letër Presidentit Barak Obama, në të cilën i shprehnin kundërshtim ndaj projekt-buxhetit të NASA-s. Ky buxhet do t’i jepte fund programit për eksplorimin e hapësirës, në bazë të të cilit astronautët amerikanë do të ktheheshin në Hënë, duke hapur rrugën për misione rreth eksplorimit të planetit Mars. Pas 3 fluturimeve të tjera të misioneve të hapësirës për në stacionin ndërkombëtar hapsinor këtë vit, NASA ka në plan të ndërpresë për një farë kohe misionet e fluturimeve me njerëz në hapësirë. .- thotë z. Cernan Buzz Aldrin ishte personi i dytë që shkeli në Hënë gjatë misionit Apollo 11 në korrik të vitit 1969. Ai mendon që NASA duhet të përqëndrohet në fluturimet në Mars, dhe jo në kthimin në Hënë në bazë të programit të eksplorimit të hapësirës. Bill Anders ishte pjesë e misionit Apollo 8 në vitin 1968 bashkë me Jim Lovell, misioni i parë me njerëz që shkonte në orbitën e Hënës. Astronauti Anders thotë se programi i fluturimeve në hapësirë dhe stacioni ndërkombëtar i hapësirës kanë qënë një barrë për taksapaguesit. Megjithëse ai mbështet përfundimin e programit të fluturimeve në hapësirë, atë e shqetëson fakti që nuk do të ketë astronautë të tjerë të shkojnë në stacionin e hapësirës. Edhe 3 fluturime të tjera në hapësirë janë planifikuar për këtë vit. Përfundimi i fluturimeve në hapësirë dhe anullimi i programit për eksplorimin e hapësirës do të bëjnë që 7,000 njerëz të humbasin vendin e punës në qendrën e hapësirës Kennedy në Florida. Megjithë këto shkurtime, projekt-buxheti i Presidentit Obama shton fondet për NASA-n me 6 miliardë dollarë gjatë 5 vjetëve të ardhshëm. Pjesa më e madhe e këtyre fondeve do të shpenzohet për teknologji të reja në këtë industri dhe për të shtuar sigurinë e fluturimeve me njerëz në hapësirë.